
తొలిరౌండ్లో కిడాంబి విజయంరెండో రౌండ్లో సమీర్, తన్వీ లాడ్మిక్స్డ్లోనూ భారత్ ముందంజప్రపంచ బ్యాడ్మింటన్ చాంపియన్షిప్గ్లాస్గో:ఈసారి ఒకటి కాదు.. అంతకంటే ఎక్కువ పతకాలు సాధిస్తామని టోర్నీ ఆరంభానికి ముందు ధీమాగా చెప్పిన భారత్ ఆ దిశగా తొలి అడుగు వేసింది. వరల్డ్ చాంపియన్షిప్లో స్వర్ణంపై గురిపెట్టిన కిడాంబి శ్రీకాంత్ మొదటి రౌండ్ను సులువుగా అధిగమించాడు. ప్రత్యర్థిని అరగంటలోనే చిత్తుచేసి రెండో రౌండ్కు దూసుకెళ్లాడు. టైటిల్ ఫేవరెట్లలో ఒకడినని చాటిచెప్పాడు. సమీర్ వర్మ, తన్వీ లాడ్ కూడా రెండో రౌండ్లో అడుగుపెట్టి ఆశలు రేకెత్తించారు. మిక్స్డ్లో సాయిరాజ్-మనీషా జోడీ  బోణీ కొట్టగా.. పురుషుల డబుల్స్లో మను అత్రి-సుమీత్ రెడ్డి జోడీ తొలిరౌండ్లోనే ఇంటిదారి పట్టింది.ప్రపంచ బ్యాడ్మింటన్ చాంపియన్షిప్లో స్వర్ణమే లక్ష్యంగా బరిలోకి దిగిన తెలుగుతేజం కిడాంబి శ్రీకాంత్ తొలిరౌండ్లో అలవోక విజయంతో శుభారంభం చేశాడు. సోమవారమిక్కడ జరిగిన పురుషుల సింగిల్స్ మొదటి రౌండ్లో ఎనిమిదో సీడ్ శ్రీకాంత్ 21-13, 21-12తో వరుస గేముల్లో సెర్గీ సిరాంత్ (రష్యా)పై అద్భుత విజయం సాధించాడు. రెండో రౌండ్లో శ్రీకాంత్ ఫ్రాన్స్కు చెందిన లుకాస్ కోర్వీతో తలపడనున్నా డు. కాగా.. ఇండియన్ ఓపెన్ చాంపియన్ సమీర్ వర్మ కూడా తొలిరౌండ్ను అధిగమించాడు. అయితే మహిళల సింగిల్స్లో తన్వీ లాడ్ చెమటోడ్చి నెగ్గింది. మిక్స్డ్ డబుల్స్లో సాత్విక్ సాయిరాజ్-మీనాక్షి జోడీ తొలిరౌండ్లో బోణీ కొట్టగా.. మహిళ ల డబుల్స్లో సంజన-ఆర్తి జోడీ 21-15, 21-18తో నటాల్య-యెలిజవెతా (ఉక్రె యిన్) ద్వయంపై గెలిచింది. కాగా.. అత్రి-సుమీత్ జోడీ 20-22, 11-21తో కొరియా ద్వయం చెంగ్ సోక్- డుక్యుంగ్ చేతిలో ఓడింది.30 నిమిషాల్లోనే..: ఈ ఏడాది వరుసగా రెండు సూపర్ సిరీస్ టైటిళ్లు గెలిచి ఫామ్లో ఉన్న శ్రీకాంత్ రష్యా ప్లేయర్ సిరాంత్పై అదే జోరు కొనసాగించాడు. పోరు ఆరంభం నుంచే పూర్తి ఆధిపత్యం ప్రదర్శించిన కిడాం బి మ్యాచ్ను 29 నిమిషాల్లోనే ముగించాడు. తొలి గేమ్ ఆరంభంలో ఇద్దరూ చెరో పాయింట్ సాధించి 1-1తో నిలిచారు. ఆ వెంటనే వరుసగా ఐదు పాయింట్లు నెగ్గి శ్రీకాంత్ 6-1తో ముందంజ వేశాడు. అయితే 8-3తో ఉన్న దశలో సిరాంత్ మూడు వరుస పాయింట్లతో కిడాంబిని అందుకునే ప్రయత్నం చేశాడు. కానీ.. బ్రేక్ సమయానికి 11-6తో నిలిచిన శ్రీకాంత్ ఆ తర్వాత మరింత విజృంభించాడు. వరుసగా నాలుగు పాయింట్లు.. ఆపై మరో మూడు పాయింట్లు నెగ్గి 15-7తో స్పష్టమైన ఆధిక్యంలో నిలిచాడు. అదే జోరులో తొలి గేమ్ ను సొంతం చేసుకున్నాడు. రెండో గేమ్ ఆరంభంలో సిరాం త్ 2-1తో ఆధిక్యంలో నిలిచాడు. దీంతో మ్యాచ్ ఉత్కంఠగా సాగడం ఖాయం అనిపించింది. కానీ.. ఈ దశలో వరుసగా ఆరు పాయింట్లు సాధించిన శ్రీ.. 7-2తో తిరుగులేని ఆధిక్యంలోకి దూసుకెళ్లాడు. బ్రేక్ సమయానికి 11-5తో నిలిచాడు. సెకండాఫ్లో ఇరువురూ చెరో పాయింట్ సాధి స్తూ వెళ్లడంతో మ్యాచ్ ఆసక్తిగా సాగింది. అయితే స్కోరు 14-9తో ఉన్న దశలో నాలుగు పాయింట్లు నెగ్గిన శ్రీకాంత్ 18-9తో ముందంజ వేశాడు. చివర్లో సిరాంత్ చేసిన అనవసర తప్పిదంతో శ్రీకాంత్ మ్యాచ్ పాయింట్పై నిలిచాడు. ఆపై సిరాంత్ కొట్టిన రిటర్న్ షాట్ నెట్కు తగలడంతో మ్యాచ్ శ్రీకాంత్ వశమైంది. కాగా.. మరో భారత ఆటగాడు సమీర్ వర్మ తొలిరౌండ్ మ్యాచ్లో 21-8, 17-4తో ఆధిక్యంలో ఉన్న దశలో ప్రత్యర్థి పాబ్లో అబియాన్ (స్పెయిన్) గాయంతో వైదొలిగాడు. దీంతో సమీర్ రెండో రౌండ్ చేరుకున్నాడు. ఇక 56 నిమిషాలపాటు ఉత్కంఠగా సాగిన మహిళల సింగిల్స్ తొలి రౌండ్లో తన్వీ లాడ్ 17-21, 21-10, 21-19తో బిర్చ్ చోలె (ఇంగ్లండ్)పై మూడు గేములపాటు పోరాడి గెలిచింది.మిక్స్డ్లోనూ శుభారంభం: మిక్స్డ్ డబుల్స్ విభాగంలోనూ భారత్ శుభారంభం చేసింది. తొలిరౌండ్లో సాత్విక్ సాయిరాజ్-మనీషా జోడీ 24-22, 21-17తో హాంకాంగ్ ద్వయం టామ్ చున్ హీ-ఎన్జీ యౌపై వరుస గేముల్లో గెలిచింది. మరో మ్యాచ్లో ప్రజక్తా-యోగేంద్రన్ జోడీ 21-15, 13-21, 21-18తో పోరాడి నెగ్గింది.

toliraundlo kidambi vijayamrendo roundlo samir, tanvee ladmicsdlonu bharat mundanjaprapancha badminton champianshipglasga:eesaari okati kaadu.. antakante ekkuva patakaalu saadhistaamani torney aarambhaaniki mundu dheemaagaa cheppina bharat aa disagaa toli adugu vesindi. werald champianshiplo swarnampai guripettina kidambi srikant modati roundnu suluvugaa adhigaminchaadu. pratyarthini aragantalone chittuchesi rendo roundku doosukellaadu. titil faveretlalo okadinani chaaticheppaadu. samir varma, tanvee lad kuudaa rendo roundlo adugupetti aasalu rekettinchaaru. mixedlo sairaj-manisha jody  bonhee kottagaa.. purushula dabulslo manu atri-sumeet reddi jody toliraundlone intidaari pattindi.prapancha badminton champianshiplo swarname lakshyamgaa bariloki digina telugutejam kidambi srikant toliraundlo alavoka vijayamtho subhaarambham cheshaadu. somavaramikkada jarigina purushula synglis modati roundlo enimido seed srikant 21-13, 21-12thoo varusa gemullo sergey sirant (rashya)pai adbhuta vijayam saadhinchaadu. rendo roundlo srikant fraansku chendina lukas korveetho talapadanunna du. kaga.. indian open champian samir varma kuudaa toliraundnu adhigaminchaadu. ayithe mahilala synglislo tanvee lad chematodi neggindi. mixed dabulslo satwik sairaj-meenakshi jody toliraundlo bonhee kottagaa.. mahila la dabulslo sanjana-aarti jody 21-15, 21-18thoo natalya-yelijaveta (ukre yin) dwayampai gelichindi. kaga.. atri-sumeet jody 20-22, 11-21thoo koria dvayam cheng sok- ducung chetilo odindi.30 nimishaallone..: ee edaadi varusagaa rendu super siries taitillu gelichi faamlo unna srikant rashya player siranthpai adhe joru konasaginchadu. poru aarambham nunche puurti aadhipatyam pradarsinchina kidam bi myaachnu 29 nimishaallone muginchaadu. toli game aarambhamlo iddaruu chero point saadhinchi 1-1thoo nilichaaru. aa ventane varusagaa aidu paayintlu neggi srikant 6-1thoo mundanja vaesaadu. ayithe 8-3thoo unna dasalo sirant moodu varusa paayintlatho kidambini andukune prayatnam cheshaadu. cony.. breake samayaniki 11-6thoo nilichina srikant aa tarvaata marinta vijrumbhinchaadu. varusagaa naalugu paayintlu.. aapai maro moodu paayintlu neggi 15-7thoo spashtamaina aadhikyamlo nilichaadu. adhe jorulo toli game nu sontam chesukunnadu. rendo game aarambhamlo siram thyam 2-1thoo aadhikyamlo nilichaadu. deentho match utkantagaa saagadam khayam anipinchindi. cony.. ee dasalo varusagaa aaru paayintlu saadhinchina shree.. 7-2thoo tiruguleni aadhikyamloki doosukellaadu. breake samayaniki 11-5thoo nilichaadu. secondaphlo iruvuruu chero point saadhi stuu velladamtho match aasaktigaa saagindi. ayithe skoru 14-9thoo unna dasalo naalugu paayintlu neggina srikant 18-9thoo mundanja vaesaadu. chivarlo sirant chesina anavasara tappidamto srikant match paayintpai nilichaadu. aapai sirant kottina retern shat netku tagaladamtho match srikant vasamaindi. kaga.. maro bhaarata aatagaadu samir varma toliraund matchlo 21-8, 17-4thoo aadhikyamlo unna dasalo pratyarthi pablo abian (spain) gaayamtho vaidoligaadu. deentho samir rendo round cherukunnadu. ika 56 nimishaalapaatu utkantagaa saagina mahilala synglis toli roundlo tanvee lad 17-21, 21-10, 21-19thoo birch chole (ingland)pai moodu gemulapatu poradi gelichindi.mixdlonu subhaarambham: mixed dabuls vibhaagamloonuu bharat subhaarambham chesindi. toliraundlo satwik sairaj-manisha jody 24-22, 21-17thoo hancong dvayam tam chun hee-enji youpai varusa gemullo gelichindi. maro matchlo prajakta-yogendran jody 21-15, 13-21, 21-18thoo poradi neggindi.